

**ระบบเตือนภัยเศรษฐกิจอุตสาหกรรมภาคตะวันออก**

**เดือนสิงหาคม 2568 “ส่งสัญญาณปกติเบื้องต้น” ชะลอตัวจากเดือนก่อน**

**คาดการณ์เฉลี่ย 2 เดือนข้างหน้า “ส่งสัญญาณเฝ้าระวัง” หดตัวจากปัจจุบัน**

**คาดการณ์เฉลี่ย 4-6 เดือนข้างหน้า “ส่งสัญญาณเฝ้าระวัง” หดตัวจากปัจจุบัน**

**เผยแพร่ : 25 สิงหาคม 2568**

**รายงานผลระบบเตือนภัยเศรษฐกิจอุตสาหกรรมภาคตะวันออก**

**The Early Warning System of Eastern Industrial Economics (EWS\_E)**

**ประเด็นสำคัญ : เดือนสิงหาคม 2568**

* + **เศรษฐกิจอุตสาหกรรมภาคตะวันออกเดือนสิงหาคมยังคงส่งสัญญาณอยู่ในเกณฑ์ปกติเบื้องต้นแต่เริ่มเห็นการชะลอตัวลง**
	+ **ปัจจัยสนับสนุน ได้แก่ การเพิ่มขึ้นของยอดจดทะเบียนรถกระบะ และ
	การส่งออกที่ยังคงสามารถขยายตัว รวมทั้งมาตรการลดค่าครองชีพและมาตรการกระตุ้นเศรษฐกิจของภาครัฐ**
	+ **ปัจจัยเฝ้าระวัง ได้แก่ กำลังซื้อของผู้บริโภคที่จำกัดและการท่องเที่ยว
	ที่ชะลอลง ผลกระทบจากมาตรการนโยบายกำแพงภาษีของสหรัฐอเมริกา และความขัดแย้งทางภูมิรัฐศาสตร์ที่มีความรุนแรงในหลายพื้นที่ของโลก**

**ระดับสัญญาณเตือนภัยขององค์ประกอบหลัก 2 เดือนข้างหน้า**

**ระดับสัญญาณเตือนภัยขององค์ประกอบ เดือนสิงหาคม 2568**

 **BT\_EXKH TISI\_3E CON4\_TH CONSA3\_TH**

 **EXP\_TH RSI4\_TH IPI\_US CCI\_EA19**

 **BT\_EXKH TISI\_3E CON4\_TH CONSA3\_TH**

 **EXP\_TH RSI4\_TH IPI\_US CCI\_EA19**

**คาดการณ์ 2 เดือนข้างหน้า (ก.ย.-ต.ค.68) “ส่งสัญญาณเฝ้าระวัง”** ค่าวัฏจักรโดยเฉลี่ยหดตัวจากเดือนก่อนและเข้าสู่เกณฑ์เฝ้าระวัง จากแนวโน้มการชะลอตัวลงของการใช้จ่ายทั้งสินค้าคงทนและสินค้ากึ่งคงทน ตามกำลังซื้อภายในประเทศที่ยังซบเซา นอกจากนี้ยังมีแรงกดดันจากปัจจัยภายนอกประเทศได้แก่ การชะลอตัวของภาคอุตสาหกรรมในสหรัฐอเมริกา ความไม่แน่นอนของการค้าโลก และความขัดแย้งทางภูมิรัฐศาสตร์

**คาดการณ์ 4-6 เดือนข้างหน้า (พ.ย.68-ม.ค.69) “ส่งสัญญาณเฝ้าระวัง”** ค่าวัฏจักรเฉลี่ยหดตัว โดยอยู่ในเกณฑ์เฝ้าระวังเกือบทุก
ปัจจัยชี้นำ จากแนวโน้มของเศรษฐกิจและกำลังซื้อของผู้บริโภคที่อาจชะลอลง รวมถึงความกังวลต่อสงครามการค้าและปัญหาภูมิรัฐศาสตร์ที่อาจรุนแรงขึ้น

**ระดับสัญญาณเตือนภัยขององค์ประกอบหลัก ปัจจัยภายในประเทศ : : *“ส่งสัญญาณปกติเบื้องต้น มีแนวโน้มชะลอลงจากเดือนก่อน”***

* **มูลค่าการค้าชายแดนไทย-กัมพูชา (BT\_EXKH) : “ส่งสัญญาณเฝ้าระวัง” ค่าวัฏจักรหดตัวจากเดือนก่อน** สอดคล้องกับมูลค่าการค้าชายแดนไทย-กัมพูชาที่กลับมาหดตัวในเดือนนี้ ซึ่งเป็นผลจากข้อพิพาทชายแดนที่มีการงดการผ่านเข้า-ออกของยานพาหนะทุกประเภท ซึ่งส่งผลกระทบโดยตรงต่อการขนส่งสินค้า โดยสินค้าส่งออกสำคัญที่ได้รับผลกระทบ ได้แก่ เครื่องดื่ม นม UHT นมถั่วเหลือง และน้ำอัดลมปรุงรส เป็นต้น
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณเฝ้าระวัง” ค่าวัฏจักรอยู่ในระดับใกล้เคียงเดิม** สอดคล้องกับค่าดัชนีที่หดตัวตามความกังวลในประเด็นปัญหาการค้าชายแดน-ผ่านแดน รวมถึงกำลังซื้อในประเทศที่ยังซบเซา นอกจากนี้ ผู้ประกอบการยังคงมีความกังวลต่อผลกระทบจากมาตรการนโยบายกำแพงภาษีของสหรัฐอเมริกา อย่างไรก็ตาม มาตรการลดภาระค่าครองชีพของภาครัฐอาจช่วยสนับสนุนการบริโภคได้
* **ดัชนีการใช้จ่ายสินค้าคงทน (CON4\_TH) : “ส่งสัญญาณปกติเบื้องต้น” ค่าวัฏจักรหดตัวลงเล็กน้อยจากเดือนก่อน** สอดคล้องกับค่าดัชนีที่หดตัว
โดยยอดจำหน่ายรถยนต์ลดลง หลังจากมีการเร่งตัวไปแล้วในช่วงก่อนหน้า อย่างไรก็ตาม ยอดจดทะเบียนในส่วนของรถกระบะปรับตัวเพิ่มสูงขึ้น
* **ดัชนีการใช้จ่ายสินค้ากึ่งคงทนที่ปรับฤดูกาล (CONSA3\_TH) : “ส่งสัญญาณปกติเบื้องต้น” ค่าวัฏจักรอยู่ในระดับใกล้เคียงเดิม** ตามค่าดัชนีที่ขยายตัวได้จากเดือนก่อน ตามปริมาณการนำเข้าสินค้าหมวดสิ่งทอเครื่องนุ่งห่มที่ปรับสูงขึ้นในเดือนนี้
* **ดัชนีราคาส่งออก (EXP\_TH) : “ส่งสัญญาณปกติเบื้องต้น” ค่าวัฏจักรขยายตัวจากเดือนก่อน** สอดรับกับค่าดัชนีที่ปรับสูงขึ้นจากเดือนก่อน
และช่วงเดียวกันกับปีก่อน โดยได้รับปัจจัยสนับสนุนจากการเร่งส่งออกสินค้าอุตสาหกรรม โดยเฉพาะสินค้าอิเล็กทรอนิกส์ ก่อนการปรับขึ้นภาษีศุลกากร
ของสหรัฐอเมริกา จะมีผลบังคับใช้อย่างเต็มรูปแบบ รวมถึงราคาทองคำ ยังเป็นตัวขับเคลื่อนหลักให้ราคาส่งออกขยายตัวต่อเนื่อง
* **ดัชนียอดขายรถยนต์ ซ่อมแซมรถยนต์ และน้ำมันเชื้อเพลิง (RSI4\_TH) : “ส่งสัญญาณปกติเบื้องต้น” ค่าวัฏจักรขยายตัวจากเดือนก่อนและกลับเข้าสู่ระดับปกติเบื้องต้นได้** สอดรับกับค่าดัชนีที่ขยายตัวตามยอดขายรถยนต์นั่งส่วนบุคคลที่ฟื้นตัว ซึ่งส่งผลดีต่อเศรษฐกิจภาคตะวันออกที่เป็นฐานการผลิตสำคัญ
ในอุตสาหกรรมยานยนต์

**ระดับสัญญาณเตือนภัยขององค์ประกอบหลัก ปัจจัยต่างประเทศ : *“ส่งสัญญาณปกติเบื้องต้น มีแนวโน้มชะลอลงจากเดือนก่อน”***

* **ดัชนีผลผลิตอุตสาหกรรมของสหรัฐอเมริกา (IPI\_US) : “ส่งสัญญาณเฝ้าระวัง” ค่าวัฏจักรหดตัวจากเดือนก่อน** จากการเติบโตของภาคอุตสาหกรรมในสหรัฐอเมริกาที่ยังมีความไม่แน่นอนจากหลายปัจจัย เช่น ความกังวลเกี่ยวกับอุปสงค์ที่อาจลดลงในอุตสาหกรรมยานยนต์และชิ้นส่วน รวมถึงกิจกรรม
การขุดเจาะน้ำมันและก๊าซที่ปรับลดลง นอกจากนี้ บรรยากาศทางการค้าระหว่างประเทศยังมีความไม่แน่นอนจากผลของนโยบายการค้าของสหรัฐอเมริกา
* **ดัชนีความเชื่อมั่นผู้บริโภคของสหภาพยุโรป (CCI\_EA19) : “ส่งสัญญาณปกติเบื้องต้น” ค่าวัฏจักรอยู่ในระดับใกล้เคียงเดิม** ตามค่าดัชนีที่ทรงตัวในระดับต่ำกว่า 100 สะท้อนถึงความกังวลเกี่ยวกับเศรษฐกิจและการค้าที่ซบเซา อย่างไรก็ตาม การบรรลุของการเจรจาการค้ากับสหรัฐอเมริกา ที่สหภาพยุโรปได้รับอัตราภาษีที่ต่ำลง อาจเป็นปัจจัยหนุนที่ช่วยกระตุ้นให้การบริโภคในสหภาพยุโรปให้สามารถฟื้นตัวได้ในระยะข้างหน้า



**รายงานผลระบบเตือนภัยเศรษฐกิจอุตสาหกรรมภาคตะวันออก (The Early Warning System of Eastern Industrial Economics)**

**ที่มาของข้อมูล**

1. **มูลค่าการค้าชายแดนไทย-กัมพูชา (BT\_EXKH)**

ข้อมูลจากกรมการค้าต่างประเทศ กระทรวงพาณิชย์)

1. **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E)**

ข้อมูลจากสภาอุตสาหกรรมแห่งประเทศไทย (ส.อ.ท.)

1. **ดัชนีการใช้จ่ายสินค้าคงทน (CON4\_TH) และดัชนีการใช้จ่ายสินค้ากึ่งคงทน
ที่ปรับฤดูกาล (CONSA3\_TH**) ข้อมูลจากธนาคารแห่งประเทศไทย (ธปท.)
2. **ดัชนีราคาส่งออก (EXP\_TH) และดัชนียอดขายรถยนต์ ซ่อมแซมรถยนต์ และน้ำมันเชื้อเพลิง (RSI4\_TH)** ข้อมูลจากสำนักงานนโยบายและยุทธศาสตร์การค้า กระทรวงพาณิชย์
3. **ดัชนีผลผลิตอุตสาหกรรมของสหรัฐอเมริกา (IPI\_US)**

ข้อมูลจาก Board of Governors of the Federal Reserve System (US)

1. **ดัชนีชี้นำเศรษฐกิจสหภาพยุโรป (CCI\_EA19)**

ข้อมูลจากองค์การเพื่อความร่วมมือและการพัฒนาทางเศรษฐกิจ (OECD)

**ภาคตะวันออก 8 จังหวัด** ได้แก่ ฉะเชิงเทรา ชลบุรี ระยอง จันทบุรี ตราด สระแก้ว ปราจีนบุรี และนครนายก

**ที่มาของปัจจัยองค์ประกอบหลัก 10 ตัวแปร** คัดเลือกโดยใช้แนวคิดวัฏจักรธุรกิจ (Business Cycle) ของ Bry & Boschan (1971) โดยการพิจารณาจุดวกกลับของเครื่อง
ชี้วัดทางเศรษฐกิจที่เกิดก่อนเศรษฐกิจอุตสาหกรรมภาคตะวันออก (ตัวแปรชี้นำ
8 ตัวแปรในระบบเตือนภัย ที่ปรับปรุงใหม่ ณ ปี 2568 โดยมีความสามารถในการชี้นำเศรษฐกิจอุตสาหกรรมภาคตะวันออก 1-3 เดือน และมีความแม่นยำในการพยากรณ์เฉลี่ยร้อยละ 94.0 จากการทดสอบช่วงปี 2559-2567)

**วิธีการคำนวณ** ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ใน
การคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (รายงานฉบับนี้ใช้ข้อมูลเดือนพฤษภาคม-มิถุนายน 2568) เนื่องจากปัจจัยองค์ประกอบสถานะชี้นำ
ต่อระบบเตือนภัยเศรษฐกิจอุตสาหกรรมภาคตะวันออกล่วงหน้าเฉลี่ย 2-3 เดือน

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

